CELEX: C2004/300/100
Language: fi
Date: 2004-12-04 00:00:00
Title: Asia T-411/04: Jean-Paul Keppennen 6.10.2004 Euroopan yhteisöjen komissiota vastaan nostama kanne

4.12.2004   
            
            
               FI
            
            
               Euroopan unionin virallinen lehti
            
            
               C 300/51
            
         Jean-Paul Keppennen 6.10.2004 Euroopan yhteisöjen komissiota vastaan nostama kanne
   (Asia T-411/04)
   (2004/C 300/100)
   Oikeudenkäyntikieli: ranska
   Jean-Paul Keppenne, kotipaikka Etterbeek (Belgia), on nostanut 6.10.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja Paul-Emmanuel Ghislain.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa komission päätökset olla korottamatta kantajalle vuoden 2003 arviointikierroksella myönnettyjen PO etusijapisteiden määrää ja olla ylentämättä kantajaa palkkaluokkaan A5 vuoden 2003 ylennysten yhteydessä sekä nimittävän viranomaisen päätöksen, jossa vastattiin kantajan valituksiin (R/673/03 ja R/716/03),
            
         
               —
            
            
               velvoittaa komission maksamaan kantajalle 3 000 euroa korvaukseksi henkisestä kärsimyksestä,
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Käsillä oleva kanne liittyy asiassa T-272/04 nostettuun kanteeseen, jolla riitautettiin implisiittiset päätökset hylätä saman kantajan tekemät valitukset. Koska nimittävä viranomainen teki lopulta nimenomaiset hylkäävät päätökset, vaaditaan nyt juuri näiden päätösten kumoamista.
   Vaatimustensa tueksi kantaja esittää, että kyseiset päätökset ovat peitelty rangaistus siitä, että hän tilapäisesti hoiti yksikön edun mukaisesti muita tehtäviä Euroopan yhteisöjen tuomioistuimessa ja että niissä ei ole otettu huomioon asianmukaisella tavalla hänen ansioitaan.
   Kanteessa vedotaan virkamiesten arviointi- ja ylennyssääntöjen rikkomiseen, syrjintäkiellon periaatteen ja suhteellisuusperiaatteen loukkaamiseen sekä asiassa ilmenevään harkintavallan väärinkäyttöön.